aae11459da0123d3e038dfed9a7db53a
Ασφάλεια του database της oracle από τη veritas
techpress.gr
2020.10

> **h veritas technologies λανσάρει το netbackup copilot for oracle στο oracle openworld 2015 για την προστασία των βάσεων δεδομένων της εταιρείας.**


Επίσημη πρεμιέρα για το netbackup copilot, έναν νέο επαναστατικό τρόπο για την προστασία των βάσεων δεδομένων της oracle, έκανε η veritas στο πρόσφατο oracle openworld 2015, που διεξήχθη στο Σαν Φρανσίσκο. Το copilot, που διατίθεται με την τελευταία έκδοση του veritas netbackup appliance 2.7.1, παρέχει απαράμιλλη εποπτεία σε διαδικασίες backup και recovery, αποτελώντας μια ισχυρή επέκταση των επιχειρησιακών λύσεων της veritas. Η ανακοίνωση αυτή ενδυναμώνει τις σχέσεις της εταιρείας με βασικούς συνεργάτες της, όπως η oracle.

**Ένας νέος τρόπος προστασίας της oracle**

Με το netbackup copilot for oracle, η veritas βελτιώνει σημαντικά τις διαδικασίες backup και recovery σε βάσεις δεδομένων της oracle. Για πρώτη φορά, διαχειριστές σε oracle βάσεων δεδομένων (dbas) μπορούν να διατηρήσουν τον έλεγχο σε πρωτογενείς εργασίες backup και recovery, χρησιμοποιώντας τα βασικά εργαλεία της oracle, ενώ οι netbackup administrators θα μπορούν να διαχειρίζονται πλέον τις δευτερογενείς δραστηριότητες και τις πολιτικές. Αυτό επιτρέπει στους oracle dbas να διαχειρίζονται backup και recovery μέσω εργαλείων όπως το rman ενόσω οι netbackup administrators επιβλέπουν λειτουργίες όπως το deduplication, το replication και την δημιουργία καταλόγων. Η δυνατότητα αυτή επιτρέπει επιπλέον και πλήρη εποπτεία των δραστηριοτήτων άλλων administrators.

«Καθώς το μέγεθος των βάσεων δεδομένων αυξάνεται συνεχώς, οι οργανισμοί έρχονται αντιμέτωποι με νέες απαιτήσεις σε προσωπικό, αποθηκευτικά μέσα και δικτυακούς πόρους. Το netbackup copilot for oracle αποτελεί μια νέα προσέγγιση για την απλοποίηση διαδικασιών backup και recovery για βάσεις δεδομένων της oracle» δήλωσε ο scott anderson, senior vice president, appliance solutions της veritas. «Η προτυποποίηση του netbackup, σε μια ενοποιημένη πλατφόρμα προστασίας δεδομένων, διασφαλίζει ότι τα κρίσιμα δεδομένων των πελατών θα είναι πάντα ασφαλή και πάντα διαθέσιμα».

to copilot συνδυάζει το κορυφαίο λογισμικό netbackup με τα netbackup appliances για να προσφέρει μέγιστη απόδοση, μέσα από ένα μοντέλο λειτουργίας self-service. Το netbackup copilot επιτρέπει στους dbas να διαχειρίζονται αυτόνομα τα backups, με το δικό τους χρονοδιάγραμμα, να διατηρούν πλήρη εποπτεία σε όλες τις βαθμίδες αποθήκευσης και να ανακτούν δεδομένα από οποιοδήποτε διαθέσιμο backup. Οι backup administrators μπορούν να εφαρμόσουν πολιτικές για να διαχειριστούν την αποθήκευση, τη διατήρηση και την κυκλοφορία των database backups σε δίσκους, ταινίες ή πλατφόρμες cloud. Επιπλέον, το copilot μειώνει δραστικά τους χρόνους backup, με τον netbackup accelerator for oracle, ενώ αυξάνει και την απόδοση των database backups.

**Ανεβάζοντας τον πήχη του scalability**
[![veritas_logo_red_1000x197](https://www.techpress.gr/wp-content/uploads/2015/10/veritas_logo_red_1000x197-300x148.jpg)](https://www.techpress.gr/wp-content/uploads/2015/10/veritas_logo_red_1000x197.jpg)Πέρα από τις δυνατότητες του copilot, το νέο λογισμικό του netbackup appliance 2.7.1 διπλασιάζει τη χωρητικότητα των συσκευών της σειράς netbackup 5330. Αυτή η σειρά συσκευών θα υποστηρίζει ένα επιπλέον expansion shelf, το οποίο σε συνδυασμό με μεγαλύτερους δίσκους θα μπορεί να αυξήσει την ωφέλιμη χωρητικότητα και το μέγεθος του deduplication pool σε 458 tb.

Χάρη σε αυτά τα νέα χαρακτηριστικά, οι εταιρείες μπορούν να ελαχιστοποιήσουν το κόστος και την πολυπλοκότητα της προστασίας των δεδομένων τους, μέσω χρήσης υπηρεσιών cloud ή μεθόδων λειτουργίας "as-a-service", έχοντας παράλληλα σφαιρική εποπτεία των λειτουργιών προστασίας των δεδομένων τους.

«Σήμερα που πολλά μηχανογραφικά περιβάλλοντα διαγκωνίζονται για να πετύχουν καλύτερη προστασία, συντήρηση, διαθεσιμότητα και διαχείριση της αποθήκευσης δεδομένων, η veritas υλοποιεί το όραμά της για διαθεσιμότητα των πληροφοριών, με συναρπαστικά νέα χαρακτηριστικά, όπως το copilot netbackup. Είναι εντυπωσιακή η προσπάθεια της veritas να εξελίσσει διαρκώς την προστασία και τη διαχείριση δεδομένων με νέες, ευφυείς τεχνολογίες που λαμβάνουν υπόψη και τις απαιτήσεις ομαδικής εργασίας των administrators (όπως οι oracle dbas και οι backup admins), παρέχοντας λύσεις που ευθυγραμμίζονται με τις προκλήσεις του αύριο», δήλωσε ο jason buffington, sr. analyst on data protection, enterprise strategy group.

Το veritas netbackup 7.7.1 είναι ήδη διαθέσιμο, ενώ το netbackup appliance 2.7.1 θα διατίθεται από τον προσεχή Δεκέμβριο, μέσω του καναλιού συνεργατών της εταιρείας, καθώς και απευθείας μέσω της veritas.